Държавен вестник, бр. 31, 2019 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  31
2. пилотажен район Варна,обхващащ прис­
танищата от н. Сиврибурун до н. Емине.
Чл. 4. (1) Във всеки пилотажен район има 
една пилотска станция.
(2) Пилотските станции със своите сред­
ства – пилотски катери, брегови технически 
средства за наблюдение и далечно водене, оси­
гуряват и осъществяват пилотската дейност.
Чл. 5. Изпълнителна агенция „Морска 
администрация“ чрез заповед на капитана на 
пристанището определя местоположението на 
пилотската станция, от която се осъществява 
управлението на пилотажа (пилотското про­
веждане), и денонощното пилотско обслужване 
на корабите за съответния пилотажен район.
Г л а в а  т р е т а
ПИЛОТСКИ ОРГАНИЗАЦИИ
Чл. 6. (1) Пилотската организация предос­
тавя морско-техническата услуга „пилотаж“ 
в съответния пилотажен район.
(2) Пилотска организация може да бъде 
всяко юридическо лице, регистрирано по Тър­
говския закон, разполагащо с необходимите 
правоспособни морски пилоти за извършване 
на дейността.
(3) Пилотската организация:
1. осигурява правоспособни пилоти, годни 
да извършват пилотско провеждане в съот­
ветния пилотажен район;
2. осигурява диспечерско звено за дено­
нощно управление на пилотажа;
3. осигурява денонощно пилоти за пилотско 
провеждане в съответния район;
4. осигурява за всяка смяна необходимия 
брой дежурни пилоти за съответния пилота­
жен район;
5. осигурява не по-малко от 24 правос­
пособни пилоти, обслужващи пилотажен 
район Варна, и 16 правоспособни пилоти, 
обслужващи пилотажен район Бургас, с цел 
изпълнение на дейността, плана на морския 
аварийно-спасителен отряд и осигуряване на 
нормални условия на труд, почивки, отпуски 
и болнични в съответствие с действащото 
законодателство;
6. разполага с пилотски катер, както и с 
други транспортни и комуникационни средства 
(УКВ станции за морската подвижна служба, 
автомобили) и лични спасителни средства за 
дежурните пилоти, които извършват пилотско 
провеждане в съответния район;
7. посочва точен адрес, телефон, електро­
нен адрес, УКВ канал, на който се поддържа 
денонощно дежурство;
8. поддържа система за управление на 
качеството;
9. поддържа система за продължаващо 
обучение, отчитайки насоките, дадени в 
Приложение 1 на Резолюция A.960(23) на 
Асамблеята на Международната морска ор­
ганизация (ИМО);
10. разработва и прилага оперативни про­
цедури, съдържащи като минимум насоките, 
дадени в Приложение 2 на Резолюция A.960(23) 
на ИМО;
11. поддържа система за документиране на 
периодичността на пилотските дежурства и 
осигурената почивка между смените;
12. поддържа система за повикване на пи­
лоти, свободни от дежурство, за изпълнение 
на мерките, заложени в аварийния план на 
съответното пристанище.
Чл. 7. (1) Пилотската организация за всеки 
пилотажен район се определя от Изпълнителна 
агенция „Морска администрация“ за срок 5 
години въз основа на проведен конкурс.
(2) Пилотската организация по ал. 1 не може 
да възлага своите задължения на трети лица.
Чл. 8. Пилотската организация е длъжна 
да изпълнява разпорежданията на Изпълни­
телна агенция „Морска администрация“ по 
въпросите, свързани с безопасността и реда 
на корабоплаването в съответния пилотажен 
район.
Г л а в а  ч е т в ъ р т а
РЕД ЗА ПРОВЕЖДАНЕ НА КОНКУРСА 
ЗА ОПРЕДЕЛЯНЕ НА ПИЛОТСКА ОРГА­
НИЗАЦИЯ
Чл. 9. (1) Изпълнителният директор на Из­
пълнителна агенция „Морска администрация“ 
открива процедура за провеждане на конкурс 
за избор на пилотска организация със заповед.
(2) Заповедта по ал. 1 съдържа мястото и 
срока за подаване на документите за учас­
тие, критериите за оценка и относителната 
им тежест.
(3) Заповедта за откриване на процедура­
та за провеждане на конкурс се публикува 
на интернет страницата на Изпълнителна 
агенция „Морска администрация“ най-малко
15 календарни дни преди датата на провеж­
дане на конкурса.
Чл. 10. (1) За провеждане на конкурса 
изпълнителният директор на Изпълнителна 
агенция „Морска администрация“ назначава 
със заповед комисия, която разглежда и оце­
нява документите. В заповедта се определя 
денят за разглеждане на представените от 
кандидатите документи.
(2) Комисията се състои от председател и 
от четирима членове. В състава на комисията 
се включват задължително поне едно лице с 
юридическо образование и придобита юриди­
ческа правоспособност и едно морско лице с 
правоспособност „капитан далечно плаване 
на кораб над 3000 БТ“.
Чл. 11. (1) Член на комисията не може да 
бъде лице, което:
1. има материален интерес от изпълнението 
на договора;
2. е свързано лице по смисъла на Търговския 
закон с кандидат в процедурата или с членове 
на негови управителни и контролни органи;